[{"text_idx": "#000001", "text": "MONDRAGONek salmentak berreskuratu ditu eta enplegua mantendu du 2021ean"}, {"text_idx": "#000002", "text": "MONDRAGONek positibotzat jo ditu 2021eko ekitaldiko emaitzak, 2020a Covid-19ak baldintzatuta igaro ondoren suspertze urtea izan baita 2021a. Korporazioak batzen dituen kooperatiba guztiek 11.404 milioi euroko salmentak egin zituzten batera. Aurreko urteko zifrarekin alderatuta %5,0 salmenta gehiago izan ziren, eta azkenean covid aurreko salmentak berdindu ziren ia-ia. Enpleguari dagokionez, 2021aren amaieran 80.821 lanpostu zeuden. Horrek esan nahi du kooperatibek, oro har, aurreko urteko enplegu mailari eustea lortu zutela. Inbertsioen zifra da MONDRAGONek urtero azpimarratzen duen beste datu bat. Iaz, 390 milioi euro izan zen zifra hori, hau da, 2020an baino %16,5 gehiago inbertitu zen. Ebitdak, berriz, %0,6ko hazkunde txikia izan zuen, eta 1.332 milioi eurora iritsi zen. Gehitutako magnitude horiek baieztatzen dute 2021ean kooperatiba gehienek Covid-19aren krisitik suspertzeko gai izan direla, ahaleginak eginda, jakina, eta martxa onean ari dira, ziurgabetasun geopolitikoa, lehengaien kostuaren igoera eta inflazioaren gorakada gorabehera."}, {"text_idx": "#000004", "text": "Banaketa eta Finantza arloek izandako emaitzen ondoren, dagoeneko aurkeztu baitira, Industria arloaren balantzea ezagutu dugu orain. 2021eko ekitaldiaren itxieran, MONDRAGONeko industria kooperatibek 37.521 laguneko plantilla zuen lanean, eta guztira 6.017 milioiko fakturazio agregatua izan du (2020an baino +%14,2 gehiago), covid aurreko salmenten mailara bueltatuta ia-ia. Industria arlo honetako kooperatibek lortutako emaitzak dira azpimarratu beharreko beste datu bat, 392 milioi izan baitziren, pandemia garaian egindako ahaleginen ondorioz, Emaitza horiek, halaber, produktibitate ratioetan nabaritu dira."}, {"text_idx": "#000005", "text": "Nazioartekotzearen alde egindakoaren ondorioz, kanpoko merkatuetako salmentak industria arloaren %72 dira. MONDRAGONek ekoizpeneko 132 filial ditu atzerrian, eta 14.626 pertsona ari dira lanean bertan."}, {"text_idx": "#000007", "text": "Aurtengo lehen bost hilabeteetan, industria arloa bilakaera positiboa izaten ari da, salmentek %10 inguru egin baitute gora, nahiz eta hainbat egoerak ziurgabetasuna eragin duten."}, {"text_idx": "#000009", "text": "MONDRAGONek berrikuntzaren alde egindako apustua Ezagutzaren arloan ikusten da. Korporazioak 2.458 pertsona enplegatu zituen lanaldi osoan, I+G alorrean, alor horren barruan direla 14 zentro teknologikoak eta I+G unitateak."}, {"text_idx": "#000014", "text": "2021eko ekitaldiaren bilakaerari dagokionez, MONDRAGONeko Kontseilu Nagusiko presidente In\u0303igo Ucinek adierazi du \"Korporazio osoaren bilakaera positiboa izan dela, salmenta zifrek jardueraren susperraldia baieztatzen dutela eta emaitzak onak izan direla, kooperatiba guztiek beren eraginkortasun ratioak hobetzeko hartutako neurrien ondorioz\". Era berean, \"Enplegu mailari eustea lortu da\", eta konfiantza dauka kooperatibak 2022ari aurre egiteko gai izango direla, \"eguneroko kudeaketan zailtasun handiak egon arren eta ziurgabetasun geopolitikoak gorabehera\"."}, {"text_idx": "#000017", "text": "Intercooperacio\u0301n en el a\u0301mbito de la Inteligencia Artificial aplicada a la gestio\u0301n de flotas"}, {"text_idx": "#000018", "text": "Centro Stirling en colaboracio\u0301n con Fagor Smart Data Services, incorporara\u0301 tecnologi\u0301a de Inteligencia Artificial en la gestio\u0301n de la informacio\u0301n necesaria para optimizar la gestio\u0301n del transporte."}]